Nhar it-Tnejn, Keith Schembri rtira kawża ta' libell kontra Simon Busuttil. Kawża li infetħet għax Simon Busuttil qal li Keith Schembri Il-konsegwenza loġika u ovvja issa hi li Keith Schembri mhux jiddejjaq li hu jkun deskritt li hu korrott. Naħseb li ma hemm l-ebda mod ieħor kif tħares lejn il-materja. Iddur kemm iddur b'argumenti legali, din hi l-unika konklużjoni li tagħmel sens. Miskin, beża' li jinkrimina ruħu. Din min naħa l-oħra twassal għal konsiderazzjoni waħda bażika: il-Prim Ministru Joseph Muscat ma għamel xejn wara dan kollu. Allura ifisser li anke Joseph Muscat mhux jiddejjaq li ċ-Chief of Staff tal-uffiċċju tiegħu ma baqax jinsisti għas-sodisfazzjon mingħand min iddeskrivieh li hu korrott. F'kull pajjiż iċċivilizzat Keith Schembri kien jitneħħa immedjatament mill-karigi pubbliċi kollha li jokkupa. Ovvjament dan mhux ser iseħħ. Għax Keith Schembri mhux waħdu. Il-Partit Laburista baqa' sieket: ħasra għax naf ħafna Laburisti li xejn ma jaqblu ma dan. Min ma jiġġilidx kontra l-korruzzjoni hu korrott huwa ukoll. Dan qatt ma kien ċar daqs illum. Anke l-Partit Laburista irid jerfa' l-piz li ser ikollu jġorr minħabba s-skiet tiegħu.